OpenLLM-France/wikimedia huggingface dataset:
# Borama

Borama (Somali: Boorama) és una ciutat de Somalilàndia, capital de la regió d'Awdal. És també capital d'un dels districtes de la regió. La seva població va passar de 35.000 habitants el 1988 a uns 150.000 actualment.
Borama és un centre educatiu amb la important Universitat Amoud i altres centres educatius, un hospital, i altres centres culturals i de salut entre els quals l'hospital de tuberculosos fundat per Annalena Tonelli (guanyadora el 2003 del premi Nansen dels Refugiats de la UNHCR, i que fou assassinada allí l'octubre del 2003. És seu de l'associació femenina Borama Womens Group i d'anteles locals d'altres organitzacions. La ciutat disposa de tres hotels
A la rodalia hi ha l'Aeroport Internacional Aden Issaq que rep el seu nom del primer ministre d'educació del país. Als afores, la terra és fèrtil i verda i ha presència d'animals com gaseles, camells, ocells i altres.
El nom de borama es dona també a un tipus d'escriptura inventat per la llengua somali el 1933 pel Sheikh Abdurahman Sheikh Nuur del clan gadabursi (d'eon el nom alternatiu d'escriptura gadabuursi); però l'altre sistema, el osmanya, és més conegut.
El 4 de febrer de 1993 es va fer a la ciutat la Conferència Guurti de Reconciliació dels ancians de la República de Somalilàndia, que va recuperar la bona entesa entre els gadabursi (que havien donat suport a Siad Barre) i els issaq (que s'hi oposaven)
# Creu del Camí de Sa Torre

La Creu del Camí de Sa Torre o Creu de Son Noguera és una creu de terme del municipi de Llucmajor, Mallorca, situada al camí de sa Torre a la confluència amb l'antiga carretera Llucmajor-s'Arenal (actual Ma-6020), prop de la possessió de Son Noguera i del Camí del Palmer.
L'actual creu fou bastida aproximadament l'any 1970, en substitució d'una antiga creu que estava destruïda. Té una alçada de 3,60 m i està composta per una graonada octogonal de tres graons, el fust i el capitell de secció quadrifoliada i una creu llatina (el braç horitzontal més llarg que el vertical) de braços octogonals decorats amb motllures. Potser antigament indicava un enllaç amb el camí del Palmer que conduïa a Palma.

## Referències

* ↑ Amorós, M. «Creu del camí de Sa Torre o de Son Noguera». Creus de terme de Llucmajor. Arxivat de l'original el 20 de juny 2013. [Consulta: 17 setembre 2012].
# Ratpenat d'espasa de Marinkelle

El ratpenat d'espasa de Marinkelle (Lonchorhina marinkellei) és una espècie de ratpenat que viu al sud-est de Colòmbia.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Pont-Canavese

Pont-Canavese (arpità Punt) és un municipi italià, situat a la ciutat metropolitana de Torí, a la regió del Piemont. L'any 2007 tenia 3.822 habitants. Està situat a la Vall d'Orco, una de les Valls arpitanes del Piemont. Limita amb els municipis d'Alpette, Chiesanuova, Cuorgnè, Frassinetto, Ingria, Ronco Canavese i Sparone.

## Administració

Llista d'alcaldes :
| Període | Identitat | Partit |
| 2004- | Marco Balagna | Centredreta |
# Pla de la Vinya (Riells del Fai)

El Pla de la Vinya, és una plana agrícola del terme municipal de Bigues i Riells, al Vallès Oriental, en territori del poble de Riells del Fai. Està situat al nord-oest del poble, al costat de llevant i sud-est de la masia de Can Jaume. És al nord-est del Planot, a la dreta del torrent de Llòbrega. El travessa el Camí de Sant Miquel del Fai.
# Kpando

Kpando és una ciutat de Ghana, capital del Districte Municipal de Kpando a la Regió Volta. Es troba propera al braç oriental del nord del llac Volta i a la frontera amb Togo. Kpando és la 54è població més poblada de Ghana amb 28.334 persones. Kpando es connecta per ferri i per carretera a Gbemi, Ho Ho, Ho i Dambai. El Districte Municipal de Kpando (un dels 25 de la regió) és un dels districtes administratius més antics de Ghana; ocupa una superfície de 820 km² (4,5% de la superfície de la regió) però el 30% està sota les aigües del llac Volta. La ciutat de Kpando està a uns 70 km de Ho, la capital de la regió.
Kpando va pertànyer als alemanys des de vers 1890; van anomenar la zona com a Kpandoland, quedant demarcada en el tractat germanobritànic de 1899. El 1914 va ser ocupada pels britànics i va restar dins el Togo Britànic que el 1956 va votar integrar-se a la colònia de Costa d'Or (que fou Ghana el 1957).

## Referències

* Kpando
# 3DO

«3DO» té aquests significats:
# Borantxi

Borantxi (en rus: Боранчи) és un poble de la república del Daguestan, a Rússia. Segons el cens del 2010 tenia 545 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Ramón González Brunet

Ramón González Brunet (Vigo, c. 1886 - 27 d'agost de 1936) va ser un polític i sindicalista socialista gallec.

## Biografia

Membre de la Unió General de Treballadors (UGT), de la qual va ser dirigent a Vigo, i del Partit Socialista Obrer Espanyol (PSOE), va sofrir la repressió posterior a les jornades de vaga de 1917 i de la dictadura de Primo de Rivera.
Escollit regidor de l'ajuntament de Vigo a les eleccions de 1931 que van donar lloc a la proclamació de la República, amb el cop d'estat del 18 de juliol de 1936 triomfant a Galícia va haver d'amagar-se, però va ser descobert el 3 d'agost, sotmès a consell de guerra sumaríssim i condemnat a mort, sent afusellat en el cementiri de Pereiró al costat dels diputats Ignacio Seoane Fernández, Enrique Heraclio Botana Pérez i Antonio Bilbatúa Zubeldía, al mestre i pedagogo Apolinar Torres López, l'alcalde de Vigo, Emilio Martínez Garrido, l'alcalde de Lavadores, José Antela Conde, i els dirigents socialistes gallecs Waldo Gil Santóstegui i Manuel Rey Gómez.

## Referències

* ↑ Entrada, al Diccionario biográfico del socialismo español.
* ↑ "Lo más selecto" de Vigo en 1936, El País, 28 d'agost de 2008, consultat el 16 de juliol de 2011.
# Porci Licí

Porci Licí, en llatí Porcius Licinus, fou un poeta romà que Aule Gel·li situa entre Valeri Editu i Quint Lutaci Catul, cònsol l'any 102 aC, i que per tant probablement va viure a la segona meitat del segle ii aC.
Aule Gel·li esmenta un dels seus epigrames, que sembla traduït del grec, i també l'inici d'un altre poema que tracta sobre la història de la poesia a Roma, construït en versos tetràmetres trocaics. Podria ser el mateix Porci que es menciona a la vida de Terenci atribuïda a Suetoni, però no s'ha de confondre, com alguns autors han fet, amb el cònsol Luci Porci Licí, ja que segons sembla no va exercir mai cap magistratura.

## Referències

* ↑ 5.Porcius Licinus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 785
# Keplerita

La keplerita és un mineral de la classe dels fosfats que pertany al grup de la merrillita. Rep el nom en honor de Johannes Kepler, un destacat naturalista alemany, per les seves contribucions a l'astronomia i la cristal·lografia. Va construir nous telescopis refractaris i és conegut sobretot per les seves lleis del moviment planetari, descrivint les òrbites com a el·lipses per primera vegada.

## Característiques

La keplerita és un fosfat de fórmula química Ca$_9$(Ca$_{0.5}$◻$_{0.5}$)Mg(PO₄)₇. Va ser aprovada com a espècie vàlida per l'Associació Mineralògica Internacional l'any 2020, sent publicada per primera vegada el 2021. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: mm74/2-1.

## Formació i jaciments

Va ser descoberta al meteorit Marjalahti, recollit a la localitat de Viipuri, dins la regió de Ladoga (República de Carèlia, Rússia). També ha estat descrita a la conca de l'Hatrurim, a Israel, i al meteorit Angra dos Reis, trobat a Ilha Grande (Rio de Janeiro, Brasil). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Keplerite» (en anglès). Mindat. [Consulta: 17 agost 2021].
# Abd-Al·lah ibn Àhmad as-Sulamí

Abd-Al·lah ibn Àhmad as-Sulamí fou un governador o ostikan d'Armènia, de la tribu dels Banu Sulaym, del grup qaisita. Era fill del governador de Mossul i Armènia Àhmad ibn Yazid ibn Ussayd as-Sulamí (796-797) i net del governador Yazid ibn Ussayd as-Sulami (753-755, 759–767/770 i 774/775–778/780).
Va governar dues vegades (825-826 i 829) i al-Yaqubí el considera un governador poc eficient.
El seu fill Yazkan ibn Abd-Al·lah as-Sulami fou un militar àrab que va lluitar contra els romans d'Orient i fou ferit en la batalla de Sosopetra (Zibatra) el 876.

## Referències

* The Arab Emirates in Bagratid Armenia, per Aram Ter-Ghewondyan, Erevan, 1965, trad. N. G. Garsoian, Lisboa, 1976
# Brownsville (Oregon)

Brownsville és una població dels Estats Units a l'estat d'Oregon. Segons el cens del 2007 tenia 1.755 habitants.

## Demografia

Segons el cens del 2000, Brownsville tenia 1.449 habitants, 535 habitatges, i 411 famílies. La densitat de població era de 430,4 habitants per km².
Dels 535 habitatges en un 35,5% hi vivien nens de menys de 18 anys, en un 60,4% hi vivien parelles casades, en un 10,8% dones solteres, i en un 23% no eren unitats familiars. En el 19,4% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,5% tenia menys de 18 anys, un 7,5% entre 18 i 24, un 26,4% entre 25 i 44, un 27% de 45 a 60 i un 11,6% 65 anys o més.
L'edat mediana era de 37 anys. Per cada 100 dones de 18 o més anys hi havia 98,9 homes.
La renda mediana per habitatge era de 35.486$ i la renda mediana per família de 39.671$. Els homes tenien una renda mediana de 37.400$ mentre que les dones 24.643$. La renda per capita de la població era de 15.272$. Aproximadament el 5,6% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brownsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Brownsville». American Fact Finder. Oficina del Cens dels Estats Units, 12-01-2010.
# Curious Alice

Curious Alice és una pel·lícula educativa dels Estats Units. Creada per l'Institut Nacional per a la Salut Mental d'aquell país, s'inspirava en Alícia en terra de meravelles per a advertir al públic sobre els perills del consum de drogues. Dirigida a un públic entre els 8 i els 10 anys, tenia un estil psicodèlic, semblant al de Monty Python's Flying Circus, i es va estrenar entre 1968 i 1971.
La pel·lícula es va distribuir a les escoles nord-americanes i anava acompanyada d'un quadern d'activitats. En una publicació del 1972, el Consell Coordinador Nacional sobre l'Abús de Drogues va criticar-la per confusa i potencialment contraproduent, ja que el món de fantasia presentat podia despertar curiositat sobre els efectes de les drogues.

## Galeria

* La pel·lícula completa

## Referències

* 1 2 «Curious Alice — The 1971 Anti-Drug Movie Based on Alice in Wonderland That Made Drugs Look Like Fun». Open Culture, 24-04-2014. [Consulta: 25 març 2020].
* ↑ Amidon, Audrey. «The Curious Case of Curious Alice». The Unwritten Record, 17-07-2013. [Consulta: 25 març 2020].
* ↑ Nichols, Catherine. Alice's Wonderland. Race Point Publishing, 2014-11-05, p. 187. ISBN 978-1-62788-501-0.
* 1 2 Ellinger, Kat. «The Curious Tale of Psychedelic Alice: Alice in Acidland (1969) and Curious Alice (1971)». Senses of Cinema, 20-03-2018. [Consulta: 25 març 2020].

## Enllaços externs

* Curious Alice a Internet Movie Database (anglès)
# Ratpenat llengut veneçolà

El ratpenat llengut de veneçolà (Anoura latidens) és una espècie de ratpenat. Viu de forma discontínua a Veneçuela, Guyana, Colòmbia i el Perú, en elevacions entre el 50 i els 2.100 metres per sobre del nivell del mar.

## Referències

* ↑ Linares, O. J. Mamíferos de Venezuela. Caracas: Sociedad Conservacionista Audubon de Venezuela, 1998, p. 691 pp. (castellà)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Loreto (municipi de Baixa Califòrnia Sud)

Loreto és un municipi a l'estat de Baixa Califòrnia Sud essent la localitat de Loreto el cap de municipi i principal centre de població d'aquesta municipalitat. Aquest municipi és a la part nord-oriental de l'estat de Mèxic. Limita al nord amb els municipis de Comondú, al sud amb La Paz, a l'oest amb Mulegé i a l'est amb el Mar de Cortés.

## Vegeu també

* Municipis de Baixa Califòrnia Sud

## Referències

* ↑ «Monografia municipal de La Paz (castellà)». Arxivat de l'original el 2021-11-06. [Consulta: 13 març 2016].
# Port de Torres

Port de Torres (en català antic lo Port, en sasserès Posthudorra i en italià Porto Torres) és un municipi italià, situat a la regió de Sardenya i a la província de Sàsser. L'any 2008 tenia 22.289 habitants. Es troba a la regió de Nurra. Limita amb el municipi de Sàsser.

## Administració

Llista d'alcaldes :
| Període | Identitat | Partit |
| 2010- | Beniamino Scarpa | PD |

## Referències

* ↑ «El nom de Port de Torres segons la toponímia tradicional catalana». [Consulta: 21 desembre 2019].
# Joe Kennaway

Joe Kennaway (Montreal, 25 de gener de 1905 - Johnston, 7 de març de 1969) és un exfutbolista quebequès de la dècada del 1930.
Començà la seva carrera al Canadà a la American Soccer League abans de fitxar pel Celtic F.C. de la lliga escocesa. Fou internacional amb el Canadà i amb la selecció escocesa.
També fou entrenador a la Brown University entre 1946 i 1959.

## Referències

* ↑ «David Robertson, QoS to USA». www.qosfc.com. Queen of the South F.C. [Consulta: 28 maig 2012]. Arxivat 29 de juny 2015 a Wayback Machine. «Còpia arxivada». Arxivat de l'original el 2015-06-29. [Consulta: 9 abril 2019].
* ↑ «Players Appearing for Two or More Countries». RSSSF. Arxivat de l'original el 3 agost 2008. [Consulta: 27 juny 2014].
* ↑ «Joe Kennaway». Londonhearts.com. London Hearts Supporters' Club [Consulta: 3 desembre 2011].
* ↑ «Joe Kennaway». Canadian Soccer Hall of Fame. iSport Media and Management [Consulta: 3 desembre 2011]. Arxivat 2011-08-18 a Wayback Machine. «Còpia arxivada». Arxivat de l'original el 2011-08-18. [Consulta: 9 abril 2019].
* ↑ Colin Jose: Joe Kennaway, Montreal's World Class Goalkeeper Arxivat 2016-09-23 a Wayback Machine., Soccer Report Extra, 2010-10-12.
* ↑ «OSA Soccer Hall of Fame for Canada with their induction page for Kennaway». Arxivat de l'original el 2007-09-28. [Consulta: 9 abril 2019].
* ↑ «Celtic View with a Celtic Legends page dedicated to Kennaway». Arxivat de l'original el 2001-12-09. [Consulta: 9 abril 2019].
# Refugi d'En Beys

El refugi d'En Beys és un refugi de muntanya del departament de l'Arieja (França) a 1.970 m d'altitud i situat al costat de l'Estany d'En Beys dins el municipi d'Orlú.

## Enllaços externs

* Web del Refugi d'en Beys
# 56 d'Andròmeda

56 d'Andròmeda (56 Andromedae) és una estrella binària de la constel·lació d'Andròmeda. Té una magnitud aparent de 5,69. Aquest sistema binari està compost de dues estrelles gegants grogues i està localitzat a prop del cúmul obert NGC 752.

## Referències

* ↑ Chris Sneden «A detailed kinematic and abundance analysis of old disk giants» (en anglès). Astronomy and Astrophysics, 1986, pàg. 314–326.
* 1 2 3 4 5 6 7 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Harold F. Levison «The USNO-B Catalog» (en anglès). Astronomical Journal, 2, 01-02-2003, pàg. 984–993. DOI: 10.1086/345888.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Indicat a la font segons: SIMBAD. Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.
* ↑ Steven Majewski «Determining ages of APOGEE giants with known distances» (en anglès). Astrophysical Journal, 1, 20-01-2016. DOI: 10.3847/0004-637X/817/1/40.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 01-09-2020. DOI: 10.3847/1538-3881/ABA592.
* ↑ Afirmat a: SIMBAD.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 01-03-2008, pàg. 91–101. DOI: 10.1051/0004-6361:20078788.
* ↑ van Leeuwen, F. «HIP 9021». Hipparcos, the New Reduction, 2007. [Consulta: 31 desembre 2012].
# Bons (automòbil)

Bons, o Automóviles Bons, fou la marca amb què el mecànic català Josep Bons comercialitzà els automòbils que va fabricar el 1902 al seu taller de Barcelona, situat al número 79 del carrer Vila i Vilà. Josep Bons (1876 - 1918) havia emigrat de jove a Mèxic i des del 1900 regentava el taller de Barcelona. Va arribar a treballar a la Hispano Suiza i es va morir a Barcelona a 42 anys, víctima de la grip espanyola.
Inicialment, Bons es dedicava al seu taller la reparació d'automòbils i a la construcció de motors i components fins que, després de subministrar diversos motors i xassissos als tallers dels germans Molist (els fabricants dels cotxes Ultramóvil) es va decidir a construir els seus propis automòbils. Hi ha constància de la fabricació d'un exemplar d'aquesta marca, equipat amb un motor de 4 cilindres, 4.942 cc (110 x 130 mm) i 24 HP, amb transmissió per cardan.

## Referències

* ↑ «Bons» (en castellà). losorigenes.net, 2007. Arxivat de l'original el 2016-04-17. [Consulta: 24 març 2016].
* 1 2 «Bons (1902)» (en castellà). autopasion18.com. [Consulta: 24 març 2013].
* ↑ «Bons» (en castellà). vehiculoclasico.es, 17-11-2003. Arxivat de l'original el 5 de març 2016. [Consulta: 24 març 2016].
Viccionari
# La Fàbrica Gran (Tortellà)

La Fàbrica Gran és una obra del municipi de Tortellà (Garrotxa) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular, entre mitgeres, és de tres pisos i façana de 27m.x 23m., amb una superfície de 1720 m². Una part està coberta per una teulada a una vessant i l'altre per un terrat on posaven a eixugar les teules pintades. A la primera planta trobem una estança coberta amb volta de 30 m. de llarg per 8 d'ample, i amb finestres a una banda. Per l'escala s'accedeix a un pati interior a sota del qual hi ha dues cisternes amb una capacitat d'un milió de litres. La porta que comunica el pati amb la casa té gravada a la llinda la data 1784. Les plantes superiors es destinaven a habitatge i magatzem. Al llarg de la seva història, l'edifici ha patit poques transformacions, el 1988 es van consolidar la coberta i les façanes.

## Història

La fàbrica Gran, des de la seva construcció el 1784 i fins a 1852, es va dedicar a la producció de mitges de cotó, teixits, pintats d'indianes i mocadors. Tenia aleshores una plantilla de 60-70 treballadors i 32 telers. El 1852, per manca d'energia (carbó i cursos d'aigua), la fàbrica no podia competir a la indústria cotonera i es passà a la manufactura de fil de seda. Es plantaren moreres per alimentar els cucs, però tot i així, sembla que s'importava seda de França il·legalment. Es tancà el 1873 a causa de la mort violenta del director. El 1929, part de l'edifici es va dedicar a l'elaboració de pasta de sopa, i la resta, servia d'habitatge i com a cavalleries. Posteriorment s'hi va fabricar xocolata, mobles, culleres de boix...

## Referències

* 1 2 «La Fàbrica Gran». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Relleu de la Casa de la Vila

El Relleu de la Casa de la Vila és una obra renaixentista de Sant Miquel de Fluvià (Alt Empordà) inclosa a l'Inventari del Patrimoni Arquitectònic de Catalunya.

## Descripció

Relleu tallat en pedra que es troba encastat a la façana de la Casa de la Vila, al carrer Major. Representa l'arcàngel Sant Miquel amb el drac vençut als seus peus al qual punxa amb una llança. El sant va vestit de guerrer i porta un escut on hi veiem les mateixes armes que es troben en una de les mènsules de la porta occidental de l'església: una estrella de vuit puntes i tres corones. L'escena té com a fons una fornícula en forma de petxina i és emmarcada per un arc de mig punt ornat amb un fris de fullatge, que es repeteix al basament del relleu. A la part alta, sobre l'arc i damunt uns capitells figurats hi veiem un parell d'àngels que aguanten una decoració vegetal.

## Història

Es tracta d'una peça que segons J.Badia es pot datar en el segle xvi, ja que l'emblema que apareix a l'escut de Sant Miquel és idèntic al que hi ha a la porta occidental de l'església de Sant Miquel de Fluvià, i a la llinda de la qual apareix la inscripció del 1532.

## Referències

* 1 2 «Relleu de la Casa de la Vila». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Lorenzochloa erectifolia

Lorenzochloa és un gènere monotípic de plantes de la família de les poàcies. La seva única espècie: Lorenzochloa erectifolia (Swallen) Reeder i C.Reeder, és originària dels Andes a Veneçuela, Colòmbia i el Perú. Alguns autors la inclouen en el gènere Ortachne. El nom genèric va ser assignat en honor de Lorenzo Raimundo Parodi (1895-1966), botànic argentí.

## Sinonímia

* Muhlenbergia erectifolia Swallen
* Ortachne erectifolia (Swallen) Clayton
* Parodiella erectifolia (Swallen) Reeder & C. Reeder

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-10-06. [Consulta: 8 març 2010].
* ↑ «Lorenzochloa». Tropicos.org. Missouri Botanical Garden. [Consulta: 8 març 2010].
# Portada/article octubre 24
## Ceràmica i mosaics de l'Hospital de la Santa Creu i Sant Pau

La decoració en ceràmica i mosaics de l'Hospital de la Santa Creu i Sant Pau de Barcelona és molt extensa i destaca sobre la resta de tècniques artesanes aplicades dins el recinte. La decoració amb mosaics es troba principalment a l'edifici d'administració, un pavelló destinat a ubicar les àrees no vinculades amb l'atenció als malalts.